Aldo Cavalli

Aldo Cavalli (født 18. oktober 1946 i Maggianico di Lecco i provinsen Lecco i Italia) er en italiensk katolsk prelat, erkebiskop og diplomat for Den hellige stol.

Liv og virke

Prest
Aldo Cavalli studerte katolsk teologi og filosofi ved presteseminaret i Bergamo og deretter ved Pontificio Seminario Romano Maggiore, det eldste av presteseminarene i Roma. 

Han ble presteviet den 18. mars 1971 av biskopen av Bergamo, erkebiskop Clemente Gaddi. Cavalli underviste i litteratur ved presteseminaret i Bergamo fra 1971 til 1975. I løpet av denne tiden studerte han også statsvitenskap og samfunnsvitenskap ved Università Cattolica del Sacro Cuore i Milano. I 1975 ble Aldo Cavalli sendt til Roma for å studere ved Det pavelige diplomatakademi, der han oppnådde lisensiatgrad i kanonisk rett og i katolsk teologi. Han tok også doktorgraden i statsvitenskap.

Den 15. april 1979 gikk Aldo Cavalli inn i Den hellige stols diplomatiske tjeneste. Cavalli virket fra 1979 til 1983 i det apostoliske nuntiatur i Burundi og fra 1983 til 1996 i Statssekretariatet.

Titulærerkebiskop, nuntius til São Tomé og Príncipe, og delegat til Angola
Den 2. juli 1996 utnevnte pave Johannes Paul II ham til titulærerkebiskop av Vibo og utnevnte ham til apostolisk nuntius til São Tomé og Príncipe og til apostolisk delegat til Angola. Kardinal Angelo Sodano bispeviet ham den 26. august 1996; medkonsekratorer var biskopen av Bergamo, Roberto Amadei, og biskopen av Crema, Angelo Paravisi. Den 1. september 1997 ble Aldo Cavalli apostolisk nuntius til Angola.

Nuntius til Chile
Den 28. juni 2001 utnevnte pave Johannes Paul II ham til apostolisk nuntius i Chile.

Nuntius til Colombia
Pave Benedikt XVI utnevnte ham til apostolisk nuntius til Colombia den 29. oktober 2007. I april 2011 uttalte han seg mot den foreslåtte loven i Colombia for å tillate adopsjon av barn til par av samme kjønn.

Nuntius til Malta, og til Libya
Den 16. februar 2013 utnevnte pave Benedikt XVI ham til apostolisk nuntius til Malta. Den 13. april 2013 utnevnte pave Frans ham dessuten til apostolisk nuntius til Libya.

Nuntius til Nederland
Den 21. mars 2015 utnevnte pave Frans ham til apostolisk nuntius til Nederland. Han etterfulgte der erkebiskop André Dupuy, som gikk av med pensjon.

I Nederland fikk han også oppgaven som Pavestolens ambassadør til Organisasjonen for forbud mot kjemiske våpen, som har sitt sete i Haag.

Apostolisk visitator til Medjugorje
og 27. november 2021, på ubestemt tid og ad nutum Sanctae Sedis, ble han apostolisk visitator til det bosninsk-hercegovinske bispedømmet Mostar-Duvno, med spesielt ansvar for pilegrimsstedet og menigheten Međugorje. I dette vervet etterfulgte han den polske erkebidkop Henryk Hoser, som døde av covid-19 den 13. august 2021.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927–2022) *1978
 Erkebiskop Aldo Cavalli (1946-) *1996

Referanser

Italienske katolske biskoper
Personer fra provinsen Lecco
Linjen Rebiba
Pavelige nuntier
Ambassadører til  São Tomé og Príncipe
Ambassadører til Angola
Ambassadører til Chile
Ambassadører til Colombia
Ambassadører til Malta
Ambassadører til Libya